**REPUBLIKA HRVATSKA
KRAPINSKO-ZAGORSKA ŽUPANIJA**

 **ŽUPAN**

KLASA: 310-04/25-01/01

URBROJ: 2140-06/9-25-17

Krapina, 07. srpnja 2025.

Na temelju članka 8. Pravilnika za dodjelu potpore za poticanje proizvodnje **„**Zagorskih štrukli“/“Zagorskih štruklji“ Krapinsko-zagorske županije za razdoblje 2024.-2027. godine („Službeni glasnik Krapinsko-zagorske županije“ broj 7/24) te članka 32. Statuta Krapinsko-zagorske županije (Službeni glasnik Krapinsko-zagorske županije“, broj 13/01., 5/06., 14/09., 11/13., 26/13., 13/18., 5/20, 10/21 i 15/21- pročišćeni tekst) župan Krapinsko-zagorske županije raspisuje

**JAVNI NATJEČAJ**

**za dodjelu potpora za poticanje proizvodnje „Zagorskih štrukli“/“Zagorskih štruklji“** **Krapinsko-zagorske županije u 2025. godini**

**1. Predmet Javnog natječaja** je podnošenje Prijava za dodjelu potpora za poticanje proizvodnje „Zagorskih štrukli“/“Zagorskih štruklji“ Krapinsko-zagorske županije u 2025. godini temeljem Pravilnika za dodjelu potpore za poticanje proizvodnje „Zagorskih štrukli“/“Zagorskih štruklji“ Krapinsko-zagorske županije za razdoblje 2024.-2027. godine („Službeni glasnik Krapinsko-zagorske županije“ broj 7/24) (dalje u tekstu: Pravilnik) koji je usklađen s Uredbom Komisije (EU) 2023/2831 od 13. prosinca 2023. godine o primjeni članka 107. i 108. Ugovora o funkcioniranju Europske unije na *de minimis* potpore (Službeni list Europske unije, L 2023/2831) (dalje u tekstu: Uredba 2023/2831).

**2.** **Prijavu mogu podnijeti:**

1. Mikro, mali i srednji subjekti malog gospodarstva i to trgovačka društva (d.o.o. i j.d.o.o.) i obrti sukladno Preporuci Europske Komisije 2003/361/EC od 6. svibnja 2003. koji proizvode **„**Zagorske štrukle“/“Zagorske štruklje“ prema specifikaciji i certificirani su proizvođači „Zagorskih štrukli“/“Zagorskih štruklji“ i nositelji potvrde o sukladnosti proizvoda sa Specifikacijom proizvoda za razdoblje 2024./2025., izdanom od strane certifikacijskog tijela Bureau Veritas Croatia d.o.o.

Proizvođači „Zagorskih štrukli“/“Zagorskih štruklji“ dokazuju da svoj proizvod stavljaju

na tržište dostavom Evidencijskih listova otpreme „Zagorskih štrukli“/“Zagorskih štruklji“.

1. Mikro, mali i srednji subjekti malog gospodarstva i to trgovačka društva (d.o.o. i j.d.o.o.) i obrti su prihvatljivi Podnositelji prijave ukoliko:
2. imaju sjedište na području Krapinsko-zagorske županije (upisano najkasnije s danom objave Javnog natječaja),
3. su registrirani najmanje 1 godinu do trenutka podnošenja prijave,
4. imaju najmanje jednog zaposlenog u prethodnoj poslovnoj godini,
5. imaju podmirene obveze po osnovi javnih davanja o kojima službenu evidenciju vodi Porezna uprava,
6. nisu u blokadi.
7. **Namjena potpore:**

Namjena potpore odnosi se na slijedeće prihvatljive aktivnosti:

 SKUPINA A

* kupnja, izgradnja, proširenje ili uređenje objekata za proizvodnju „Zagorskih štrukli“/“Zagorskih štruklji“ ,
* kupnja, izgradnja, proširenje ili uređenje objekata za skladištenje sirovina i proizvoda „Zagorskih štrukli“/“Zagorskih štruklji“,
* kupnja strojeva, opreme i alata za proizvodnju „Zagorskih štrukli“/“Zagorskih štruklji“,
* kupnja gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju proizvoda „Zagorskih štrukli“/“Zagorskih štruklji“.

SKUPINA B

* marketinške aktivnosti i ulaganje za izlazak na nova tržišta,
* edukacija i stručno osposobljavanje vlasnika i zaposlenika.
1. **Iznos i intenzitet potpore**

a) Najniži iznos potpore koji se može dodijeliti je **3.000,00 eura**.

b) Najviši iznos potpore koji se može dodijeliti je **8.000,00 eura**.

c) Sredstva za provedbu aktivnosti iz skupine A odobravaju se u iznosu **do 60%** odukupno prihvatljivih troškova.

d) Sredstva za provedbu aktivnosti iz skupine B odobravaju se u iznosu **do 20%** od ukupno prihvatljivih troškova.

e) Sredstva za odobrene potpore isplaćuju se korisnicima jednokratno u ukupnom iznosu dodijeljene potpore.

f) Neće se prihvaćati Prijave onih Podnositelja koji su za istu namjenu i za iste aktivnosti

dobili bespovratna sredstva male vrijednosti iz drugih programa u okviru nacionalnog

proračuna i drugih javnih izvora, javnih fondova Europske unije i izvan Europske unije.

1. **Prihvatljivi i neprihvatljivi troškovi**

 **Prihvatljivi su troškovi nastali od 01. siječnja 2025. godine.**

**Prihvatljivi troškovi su:**

1) kupnja objekata za proizvodnju,

2) kupnja objekata za skladištenje sirovina i proizvoda,

3) izgradnja, proširenje ili uređenje objekata za proizvodnju proizvoda,

4) izgradnja, proširenje ili uređenje objekata za skladištenje sirovina i proizvoda,

5) nabava strojeva, postrojenja i opreme, mjernih i kontrolnih uređaja i instrumenata te računalnih programa,

6) kupnja gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju proizvoda,

7) usluge korištenja vanjskih subjekata u razvoju proizvoda (atestiranje opreme i instalacija, testiranje proizvoda, promotivne aktivnosti, grafička rješenja i inovacija u dizajnu proizvoda, ambalaži i dr.),

8) edukacija/stručno osposobljavanje vlasnika i zaposlenika,

9) marketinške aktivnosti: nastup na domaćim i inozemnim sajmovima, zakup i opremanje izložbenog prostora, oblikovanje proizvoda (dizajn) i izrada web stranice.

**Neprihvatljivi troškovi su:**

1)Troškovi opreme, usluga i radova koje isporučuju ili obavljaju partnerski i povezani subjekti s podnositeljem prijave,

2) Porez na dodanu vrijednost (bez obzira da li je poduzetnik u sustavu PDV-a ili nije),

3) Nabava rabljenih strojeva i opreme,

4) Carinske i uvozne pristojbe ili bilo koje druge naknade (bankovne naknade, tečajne razlike i sl.),

5) Projektna dokumentacija sa svim potrebnim dozvolama i studijama za izgradnju i proširenje objekta za proizvodnju i skladištenje proizvoda,

6) Nabava/kupovina/najam:

- osobnih automobila,

- radnih vozila,

- gospodarskih motornih vozila za prijevoz tereta dopuštene mase iznad 12.000 kg,

7) Troškovi studija (školarine),

8) Troškovi tečajeva i edukacije koje nisu u funkciji obavljanja djelatnosti za koju je potpora odobrena (npr. tečajevi stranih jezika, informatički tečajevi i sl.) te stjecanja formalnog obrazovanja,

9) Najam opreme i strojeva,

10) Potrošni materijal, nabava/kupovina sirovina/repromaterijala,

11) Obnavljanje certifikata, kontrolni audit,

12) Web-hosting,

13) Oglašavanje u medijima,

14) Trošak službenog puta (dnevnice, prijevoz, smještaj),

15) Catering odnosno usluga pripreme, dostave i posluživanja hrane i pića,

16) Trošak konzumacije hrane i pića u i izvan ugostiteljskih objekata.

1. **Podnošenje Prijave s obaveznom dokumentacijom (osnovna i specifična**

**dokumentacija)**

**Osnovna dokumentacija**

* Ispunjen Obrazac prijave za dodjelu potpore (Prilog I.);
* Izvadak iz sudskog registra ne stariji od 30 dana od objave Javnog natječaja za trgovačka društva;
* Izvadak iz obrtnog registra za obrte ne stariji od 30 dana;
* Preslika osobne iskaznice osobe ovlaštene za zastupanje trgovačkog društva/vlasnika obrta;
* Ispunjena Izjava o korištenim državnim potporama male vrijednosti (Prilog III.);
* Ispunjena Skupna izjava (Prilog IV.);
* Potvrda Porezne uprave o nepostojanju duga, ne starija od 30 dana od objave Javnog natječaja (e-Porezna);
* Ispunjena Izjava Podnositelja prijave (Obrazac VI.);
* Preslika Potvrde o sukladnosti proizvoda sa Specifikacijom proizvoda „Zagorski štrukli“/“Zagorski štruklji“, za razdoblje 2024/2025;
* Prilozi Potvrdi o sukladnosti proizvoda za „Zagorske štrukle“/“Zagorske štruklje“, za razdoblje od 01.06.2024. do 31.12.2024. te od 01.01.2025. do 01.06.2025. godine na kojima se vide količine koje su proizvođači prijavili da će proizvesti;
* Preslike Evidencijskih listova otpreme „Zagorskih štrukli“/“Zagorskih štruklji“, za razdoblje od 01.06.2024. godine do 01.06.2025. godine (iz kojih su vidljive mjesečne količine „Zagorskih štrukli“/“Zagorskih štruklji“, stavljenih na tržište);
* Fotografije proizvoda i promidžbeni materijal.

 **Specifična dokumentacija**

1. Za namjenu:
* kupnje strojeva, opreme i alata za proizvodnju „Zagorskih štrukli“/“Zagorskih štruklji“;
* kupnje gospodarskog motornog vozila za prijevoz tereta najveće dopuštene mase do 12.000 kg za namjenu dovoza/odvoza sirovina i distribuciju proizvoda „Zagorskih štrukli“/“Zagorskih štruklji“,;
* marketinških aktivnosti i ulaganja za izlazak na nova tržišta;
* edukacije i stručnog osposobljavanja vlasnika i zaposlenika.

Računi s izvodima kao dokaz o plaćanju, ponude, predračuni i ugovori.

1. Za namjenu:
* kupnje objekata za proizvodnju „Zagorskih štrukli“/“Zagorskih štruklji“,;
* kupnje objekata za skladištenje sirovina i proizvoda „Zagorskih štrukli“/“Zagorskih štruklji“,;

Predugovor ili ugovor za kupnju objekata i dokaz o legalnosti objekata (uporabna i/ili građevinska dozvola, Rješenje o izvedenom stanju ili neki drugi dokaz).

1. Za namjenu:
* izgradnje objekta za proizvodnju „Zagorskih štrukli“/“Zagorskih štruklji“;
* izgradnje objekta za skladištenje sirovina i proizvoda „Zagorskih štrukli“/“Zagorskih štruklji“;

Zemljišnoknjižni izvadak kao dokaz prava vlasništva nad zemljištem, ne stariji od 8 dana od dana podnošenja Prijave, uz odgovarajuće dokaze o vlasništvu.

Troškovnici radova ovjereni od strane ovlaštenog projektanta.

1. Za namjenu:
* Proširenja i uređenja objekata za proizvodnju „Zagorskih štrukli“/“Zagorskih štruklji“;
* Proširenja i uređenja objekata za skladištenje sirovina i proizvoda „Zagorskih štrukli“/“Zagorskih štruklji“;

Dokaz o legalnosti objekta (uporabna i/ili građevinska dozvola, Rješenje o izvedenom stanju ili neki drugi dokaz),

Ugovor o zakupu objekta na minimalno 5 godina uz odgovarajuće dokaze o legalnosti (uporabna i/ili građevinska dozvola, Rješenje o izvedenom stanju ili neki drugi dokaz), (Ugovor o zakupu objekta ne može biti sklopljen unutar partnerskih i povezanih subjekata s Podnositeljem prijave).

Za proširenje objekta za proizvodnju i skladištenje sirovina i proizvoda „Zagorskih štrukli“/“Zagorskih štruklji“, prilažu se troškovnici radova ovjereni od strane ovlaštenog projektanta.

Za uređenje objekta za proizvodnju i skladištenje sirovina i proizvoda „Zagorskih štrukli“/“Zagorskih štruklji“, prilažu se računi s izvodima kao dokaz o plaćanju, ponude, predračuni i ugovori.

Ponude i predračuni ne smiju biti stariji od 30 dana od dana podnošenja Prijave, a troškovnici 60 dana od podnošenja Prijave te isti moraju sadržavati osnovne podatke o ponuditelju.

 **Popis priloga koji se prilažu u Prijavi**:

1. Prilog I. - Obrazac Prijave za potporu,
2. Prilog III. - Obrazac: Izjave o korištenim potporama male vrijednosti,
3. Prilog IV. - Obrazac: Skupna izjava,
4. Prilog VI. - Obrazac: Izjava podnositelja Prijave.

1. **Način i uvjeti podnošenja Prijave za potporu**

Prijava za dodjelu bespovratne potpore podnosi se putem pripadajućeg Obrasca Prijave za potporu uz koji se prilaže obavezna dokumentacija (osnovna i specifičan dokumentacija). Obrasci s popisom obavezne dokumentacije mogu se preuzeti na web stranici: http://www.kzz.hr// (Natječaji i javni pozivi). Obrasci za prijavu na Javni natječaj ne smiju se ni na koji način mijenjati.

Ispunjen Obrazac Prijave za potporu s obaveznom dokumentacijom podnosi se **isključivo putem pošte i to preporučeno u zatvorenoj omotnici na kojoj je obavezno ispisati ime i prezime i adresu pošiljatelja** te poslati na adresu:

Krapinsko-zagorska županija,

Upravni odjel za gospodarstvo, poljoprivredu, turizam, promet i komunalnu infrastrukturu

„ ZA JAVNI NATJEČAJ-dodjela potpora za poticanje proizvodnje „Zagorskih štrukli“/“Zagorskih štruklji“, Krapinsko-zagorske županije u 2025. godini

Magistratska 1, 49000 Krapina,

* „NE OTVARAJ“-
1. Detaljne upute o postupku obrade Prijava za potporu i donošenju Odluke nalaze se u Pravilniku.
2. Prijavitelji koji ostvare potporu za poticanje proizvodnje „Zagorskih štrukli“/“Zagorskih štruklji“, Krapinsko-zagorske županije u 2025. godini imati će za obavezu sudjelovati na sajmovima i manifestacijama u organizaciji i/ili suorganizaciji Krapinsko-zagorske županije u 2025. godini.
3. Rok za podnošenje Prijava za potporu teče od dana objave i traje do **06. kolovoza 2025. godine**.

**ŽUPAN**

 Željko Kolar

Dostaviti:

1. Upravni odjel za gospodarstvo, poljoprivredu, turizam, promet i komunalnu infrastrukturu,
2. Upravni odjel za poslove Županijske skupštine, za zbirku isprava,
3. Upravni odjel za financije i proračun,
4. Pismohrana, ovdje.